ජනාධිපති රාජපක්‍ෂ මහතා මැද පෙරදිග රටවල් තුනක සිය චාරිකාවේ අවසන් අදියර සඳහා ඊයේ ජෙරුසලම වෙත ළඟා විය.ජනාධිපති රාජපක්‍ෂ මහතාගේ නායකත්වයට පැසසුම් කළ ජනාධිපති පෙරෙස් මහතා, “රාජපක්‍ෂ මහතාගේ පාලන සමය තුළ අත්කර ගෙන ඇති ප්‍රගතිය ඉතා ආකර්ශනීය වාර්තාවක්” යයි හැඳින්වීය.දශක තුනකට ආසන්න ත්‍රස්තවාදී යුද්ධයේ අවසානයෙන් පසු සංවර්ධනය හා සමගි සන්ධානය අතින් ශ්‍රී ලංකාව ලබා ඇති ප්‍රගතිය ඊශ්‍රායල් ජනාධිපතිතුමාගේ ප්‍රසාදයට ලක් විය. 2004 සුනාමි ව්‍යසනයේ දී ඊශ්‍රායලයෙන් ලැබුණු ආධාර උපකාර පිළිබඳ ස්තුතිය පළ කළ ජනාධිපති මහින්ද රාජපක්ෂ මහතා, යුද්ධය අවසන් කිරීමෙන් පසු ශ්‍රී ලංකාව අත්කර ගෙන ඇති සංවර්ධන ප්‍රගතිය විස්තර කළේය.